CELEX: 52017PC0367
Language: et
Date: 2017-07-05
Title: Ettepanek: NÕUKOGU RAKENDUSOTSUS on subjecting the new psychoactive substance N-phenyl-N-[1-(2-phenylethyl)piperidin-4-yl]furan-2-carboxamide (furanylfentanyl) to control measures

EUROOPA KOMISJON
            Brüssel,5.7.2017
            COM(2017) 367 final
            2017/0152(NLE)
            Ettepanek:
            NÕUKOGU RAKENDUSOTSUS
            on subjecting the new psychoactive substance N-phenyl-N-[1-(2-phenylethyl)piperidin-4-yl]furan-2-carboxamide (furanylfentanyl) to control measures 
            
               
         
         
            
               SELETUSKIRI
            
            
               1.ETTEPANEKU TAUST
            
            
               Nõukogu otsuses 2005/387/JSK uusi psühhoaktiivseid aineid käsitleva teabe vahetuse, riski hindamise ja kontrolli kohta
                  1
                on sätestatud kolmeetapiline kord, mis võib viia uue psühhoaktiivse aine suhtes kontrollimeetmete kehtestamiseni Euroopa Liidus.
            
            
               23. jaanuaril 2017 avaldati nõukogu otsuse 2005/387/JSK artikli 5 kohaselt Euroopa Narkootikumide ja Narkomaania Seirekeskuse (EMCDDA) ja Europoli koostatud ühisaruanne. 28. veebruaril 2017 taotles nõukogu pärast seda, kui komisjon ja 9 liikmesriiki olid esitanud taotluse, ja nõukogu eelnimetatud otsuse artikli 6 lõike 1 alusel, et hinnataks, millised on uue psühhoaktiivse aine furanüülfentanüüli kasutamisest, tootmisest ja salakaubana vedamisest tulenevad ohud ja organiseeritud kuritegevuse osa selles ning selle aine suhtes rakendatud kontrollimeetmete võimalik mõju.
            
            
               EMCDDA teaduskomitee hindas furanüülfentanüüliga seotud ohte kooskõlas nõukogu otsuse artikli 6 lõigetega 2, 3 ja 4. Kõnealuse teaduskomitee eesistuja esitas riskihindamisaruande komisjonile ja nõukogule 24. mail 2017. Riskihindamise peamised tulemused on järgmised:
            
            
               ·furanüülfentanüül on sünteetiline opioid, mis on struktuurilt väga sarnane rahvusvaheliselt kontrollitavale fentanüülile.
            
            
               ·Furanüülfentanüül on Euroopa Liidus olnud kättesaadav alates vähemalt 2015. aasta juunist ning seda on avastatud 16 liikmesriigis. Viis liikmesriiki on registreerinud kokku 23 surmajuhtumit, mis olid seotud furanüülfentanüüliga. Vähemalt 10 juhul oli surma otsene või tõenäoline põhjus furanüülfentanüül.
            
            
               Nõukogu otsuse 2005/387/JSK artikli 8 lõike 1 kohaselt esitab komisjon kuue nädala jooksul riskihindamisaruande saamise kuupäevast nõukogule kas algatuse uue psühhoaktiivse aine suhtes kontrollimeetmete kehtestamiseks liidus või aruande, milles selgitab, miks ta ei pea seda vajalikuks. Liidetud kohtuasjades C-317/13 ja C-679/13 Euroopa Kohtu 16. aprillil 2015 tehtud otsuse kohaselt tuleb enne nõukogu otsuse 2005/387/JSK artikli 8 lõikel 1 põhineva õigusakti vastuvõtmist konsulteerida Euroopa Parlamendiga. 
            
            
               Komisjon on riskihindamisaruande järelduste alusel seisukohal, et kõnealuse aine suhtes on põhjust kehtestada kontrollimeetmed kogu liidus. Riskihindamisaruande kohaselt on furanüülfentanüüli akuutne toksilisus selline, et võib põhjustada inimeste tervisele tõsist kahju.
            
            
               2.
                     ETTEPANEKU EESMÄRK 
            
            
               Käesoleva nõukogu rakendusotsuse ettepaneku eesmärk on kutsuda liikmesriike üles kehtestama furanüülfentanüüli suhtes kontrollimeetmed ja kriminaalkaristused, mis on liikmesriikide õigusaktide kohaselt ette nähtud, et täita ÜRO 1971. aasta psühhotroopsete ainete konventsioonist tulenevaid kohustusi.
            
            
               2017/0152 (NLE)
            
            
               Ettepanek:
            
            
               NÕUKOGU RAKENDUSOTSUS
            
            
               uue psühhoaktiivse aine N-fenüül-N-[1-(2-fenüületüül)piperidiin-4-üül]furaan-2-karboksamiidi (furanüülfentanüüli) suhtes kontrollimeetmete kehtestamise kohta 
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, 
            
            
               võttes arvesse nõukogu 10. mai 2005. aasta otsust 2005/387/JSK uusi psühhoaktiivseid aineid käsitleva teabe vahetuse, riski hindamise ja kontrolli kohta,
                  2
                eriti selle artikli 8 lõiget 3,
            
            
               võttes arvesse Euroopa Komisjoni ettepanekut,
            
         
         
            
               võttes arvesse Euroopa Parlamendi arvamust
                  3
                
            
            
               ning arvestades järgmist:
            
            
               (1)Euroopa Narkootikumide ja Narkomaania Seirekeskuse (EMCDDA) laiendatud teaduskomitee koostas eriistungil otsuse 2005/387/JSK artikli 6 kohaselt riskihindamisaruande uue psühhoaktiivse aine N-fenüül-N-[1-(2-fenüületüül)piperidiin-4-üül]furaan-2-karboksamiidi (furanüülfentanüüli) kohta ja esitas selle aruande seejärel 24. mail 2017 komisjonile ja nõukogule.
            
            
               (2)Furanüülfentanüül on sünteetiline opioid, mis sarnaneb oma struktuurilt fentanüüliga, mis on kontrollitav aine ja mida kasutatakse laialdaselt meditsiinis üldanesteesias nii operatsioonide käigus kui ka valuravis. Samuti on furanüülfentanüül struktuuriliselt sarnane atsetüülfentanüülile ja akrüloüülfentanüülile, mida käsitleti vastavalt EMCDDA ja Europoli ühisaruannetes 2015. aasta detsembris ja 2016. aasta detsembris.
            
            
               (3)Furanüülfentanüül on liidus olnud kättesaadav alates vähemalt 2015. aasta juunist ning seda on avastatud 16 liikmesriigis. Enamasti on seda konfiskeeritud pulbrilisel kujul, kuid samuti vedeliku ja tablettidena. Avastatud kogused on suhteliselt väikesed. Samas tuleb aga arvestada aine toimega.
            
            
               (4)Viis liikmesriiki on registreerinud kokku 23 surmajuhtumit, mis olid seotud furanüülfentanüüliga. Vähemalt kümnel juhul oli surma otsene või tõenäoline põhjus furanüülfentanüül. Peale selle teatasid kolm liikmesriiki 11st furanüülfentanüüliga seotud ägedast mürgistusest, mis ei lõppenud surmaga.
            
            
               (5)Puuduvad andmed, et teha järeldusi organiseeritud kuritegevuse võimaliku seotuse kohta furanüülfentanüüli liidus tootmise, levitamise, salakaubaveo ja tarnimisega. Kättesaadavad andmed osutavad, et furanüülfentanüüli toodetakse Hiinas asuvates keemiaettevõtetes.
            
            
               (6)Furanüülfentanüüli müüakse interneti teel nii jae- kui ka hulgikogustes teadusuuringutes kasutatava kemikaalina peamiselt pulbrina, aga ka kasutusvalmis ninaspreina. Konfiskeeritud kogustest saadud andmed näitavad, et furanüülfentanüüli võib olla müüdud ka ebaseaduslikul opioidide turul.
            
            
               (7)Furanüülfentanüülil puudub liidus tunnustatud meditsiiniline kasutus inimtervishoius või veterinaarias. Miski ei viita sellele, et furanüülfentanüüli kasutataks muudel eesmärkidel kui analüütilise võrdlusstandardina ja teadusuuringutes.
            
            
               (8)Riskihindamisaruanne näitab, et mitmete furanüülfentanüüliga seotud küsimustele, mis tekivad andmete puudumise tõttu üksikisiku ja rahvatervise- ning sotsiaalsete riskide kohta, on võimalik vastata täiendavate uuringute abil. Siiski on ainest tervisele ja ühiskonnale tuleneva ohu kohta kättesaadavad tõendid ja andmed piisavad, et nende alusel kehtestada furanüülfentanüüli suhtes kogu liidus kontrollimeetmed, arvestades ka aine sarnasust fentanüüliga.
            
            
               (9)Furanüülfentanüüli ei ole loetletud ÜRO 1961. aasta narkootiliste ainete ühtse konventsiooni ega ÜRO 1971. aasta psühhotroopsete ainete konventsiooni alusel kontrollitava ainena. Aine suhtes ei ole käimas hindamist ÜRO süsteemis.
            
            
               (10)Arvestades, et kümme liikmesriiki on riiklikes uimastikontrolli õigusaktides kehtestanud furanüülfentanüüli suhtes kontrolli ning kolm liikmesriiki on kehtestanud furanüülfentanüüli suhtes kontrolli muude õigusaktide alusel, aitaks selle aine kontrollimeetmete kehtestamine kogu liidus vältida takistuste tekkimist piiriüleses õiguskaitses ja õigusalases koostöös ning aitaks kaitsta ohtude eest, mida selle aine kättesaadavus võib põhjustada.
            
            
               (11)Otsusega 2005/387/JSK antakse nõukogule rakendamisvolitused, et liidu tasemel kiiresti ja eksperditeadmistele tuginedes reageerida liikmesriikide poolt avastatud ja teada antud uute psühhoaktiivsete ainete esilekerkimisele, kehtestades liidus nimetatud ainete suhtes kontrollimeetmeid. Kuna on täidetud selliste rakendamisvolituste teostamiseks vajalikud tingimused ja kord, tuleks võtta vastu rakendusotsus, et kehtestada furanüülfentanüüli suhtes kontrollimeetmed kogu liidus.
            
            
               (12)Otsus 2005/387/JSK on Taani jaoks siduv ning seepärast osaleb Taani käesoleva otsuse (millega rakendatakse otsust 2005/387/JSK) vastuvõtmisel ja kohaldamisel.
            
            
               (13)Otsus 2005/387/JSK on Iirimaa jaoks siduv ning seepärast osaleb Iirimaa käesoleva otsuse (millega rakendatakse otsust 2005/387/JSK) vastuvõtmisel ja kohaldamisel.
            
            
               (14)Otsus 2005/387/JSK ei ole Ühendkuningriigi jaoks siduv ning seepärast ei osale Ühendkuningriik käesoleva otsuse (millega rakendatakse otsust 2005/387/JSK) vastuvõtmisel ja kohaldamisel ning see ei ole tema suhtes siduv ega kohaldatav,
            
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               Euroopa Liidus kehtestatakse kontrollimeetmed uue psühhoaktiivse aine N-fenüül-N-[1-(2-fenüületüül)piperidiin-4-üül]furaan-2-karboksamiidi (furanüülfentanüüli) suhtes.
            
            
               Artikkel 2
            
         
         
            
               Liikmesriigid võtavad vastavalt oma siseriiklikule õigusele hiljemalt [üks aasta pärast käesoleva otsuse avaldamise kuupäeva] vajalikud meetmed, et kehtestada artiklis 1 osutatud uue psühhoaktiivse aine suhtes kontrollimeetmed ja kriminaalkaristused, mis on ette nähtud liikmesriikide õigusega ja on kooskõlas kohustustega, mis tulenevad ÜRO 1971. aasta psühhotroopsete ainete konventsioonist.
            
            
               Artikkel 3
            
            
               Käesolev otsus jõustub järgmisel päeval pärast selle avaldamist Euroopa Liidu Teatajas.
            
            
            
            
               Käesolevat otsust kohaldatakse kooskõlas aluslepingutega.
            
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  ELT L 127, 20.5.2005, lk 32.
               
               
                  
                     (2)
                  ELT L 127, 20.5.2005, lk 32.
               
               
                  
                     (3)
                  ELT C , , p. .